Poubloues hardloop Haaie flou in tweede helfteArgieffoto (Foto: hirobi/Pixabay) Die Pumas het nou al vir twee weke op ŉ streep tande vir die groter unies gewys; nou het Griekwas ook sy stem in vanjaar se Curriebeker-reeks dik gemaak. Die Noord-Kapenaars het die Haaie met 48 – 40 in Kimberley geklop om op hul goeie vertoning in verlede jaar se toernooi voort te bou. Lubabalo Dobela het 16 punte met sy skopskoen teen ŉ Haaispan aangeteken wat met spelers soos Francois Venter, Yaw Penxe, Dylan Richardson en Lionel Cronjé gespog het. Die tuisspan het oudergewoonte ŉ agterstand uitgewis om as oorwinnaars van die veld te stap. Hulle beklee tans die vyfde plek op die amptelike punteleer, terwyl die Durbaniete in die vierde plek is. Griekwas: Drieë: Strafdrie, Stephan Smit, Luther Obi, Hanru Sergil, Johan Mulder en Janco Uys. Doelskoppe: Lubabalo Dobela (5). Strafskoppe: Dobela (2). Haaie: Drieë: Dylan Richardson (2), Francois Venter, Fez Mbatha, Cameron Wright en Yaw Penxe. Doelskoppe: Freid Zeilinga (4) en Lionel Cronjé. NEVER SAY DIE❌ Last season's "Comeback Kings" @GriquasRugby continue the trend with a strong second half performance to get a bonus point and their first win of the 2023 #CurrieCup ???? ????: Windhoek Draught Griquas#WhereLegendsRise pic.twitter.com/am2HPd9hEj — The Currie Cup (@TheCurrieCup) March 19, 2023 Cheetahs rol Griffons in Welkom Dan het Munier Hartzenberg vier drieë gedruk om toe te sien dat die Cheetahs die Griffons met 52 – 12 in Welkom verrinneweer. Die Bloemfonteiners het reeds ses drieë in die eerste helfte gedruk om ŉ goeie voorsprong van 40 – 6 op te bou. Hulle was op hul vloeiende beste en die immergroen Ruan Pienaar was in die kol met vyf stelskoppe. Cheetahs: Drieë: Munier Hartzenberg (4), Marko Janse van Rensburg, Friedle Olivier, Victor Sekekete en Cohen Jasper. Doelskoppe: Ruan Pienaar en Reinhardt Fortuin. Griffons: Strafskoppe: Jaywinn Juries (4).